送張德翁推官赴闕歌
作者：李新
朝代：宋

paragraphs: 君不見長安城中長樂坡，坡前冠蓋肩相摩。
十人八九送别者，我今亦吟送别歌。
任煩應劇青山裏，下望州廛如井底。
白雲滿眼心無塵，明月到窗詩就紙。
山花映面春日遲，紫騮嘶去聞行期。
年來聲韻非相知，幾屬喧啾輕薄兒。
我歌止此不復作，更欲作歌當寄誰。